Інфармацыйны ліст

НАВУКОВА-МЕТАДЫЧНАЯ УСТАНОВА

«НАЦЫЯНАЛЬНЫ ІНСТЫТУТ АДУКАЦЫІ»

МІНІСТЭРСТВА АДУКАЦЫІ РЭСПУБЛІКІ БЕЛАРУСЬ

запрашае прыняць удзел

у адкрытай дыстанцыйнай паэтычнай акцыі

«Мая родная мова, ганаруся табой!»

Акцыя праводзіцца з мэтай развіцця творчага патэнцыялу вучняў, далучэння праз мову да культурных традыцый беларускага народа і прымеркавана да Тыдня роднай мовы.

Асноўныя задачы мерапрыемства:

➢ павышэнне цікавасці вучняў да вучэбных прадметаў «Беларуская мова», «Беларуская літаратура»;

➢ папулярызацыя паэтычных твораў на беларускай мове;

➢ выхаванне ў вучняў грамадзянскасці і патрыятызму;

➢ падтрымка творчых ініцыятыў;

➢ спрыянне развіццю інфармацыйнай культуры ўдзельнікаў акцыі.

Да ўдзелу ў акцыі запрашаюцца вучні I–XI класаў устаноў агульнай сярэдняй адукацыі, а таксама ўсе зацікаўленыя (педагогі, законныя прадстаўнікі (бацькі) вучняў і інш.).

Удзельнікам акцыі даецца магчымасць прадставіць на старонках нацыянальнага адукацыйнага партала відэаролікі даўжынёй не больш за пяць хвілін з запісамі выразнага чытання на памяць верша, які напісаны на беларускай мове.

З мэтай реалізацыі мерапрыемства на Youtube-канале нацыянальнага адукацыйнага партала адкрыта старонка для публікацыі відэаролікаў чытальнікаў.

Тэрмін правядзення: з 1 па 30 верасня 2022 года.

Лепшыя чытальнікі атрымаюць электронныя сертыфікаты.

Для ўдзелу ў мерапрыемстве неабходна падаць заяўку па ўстаноўленай форме і накіраваць разам з ёй відэаролік на электронны адрас: adumetod@adu.by з абавязковай пазнакай у тэме пісьма «Мая родная мова».

*На Youtube-канал можна запампоўваць відэа толькі пэўных фарматаў. Для таго каб падчас запампоўкі не з҆явілася паведамленне пра недапушчальны фармат файла, рэкамендуем выкарыстоўваць наступныя варыянты: MOV, MPEG-1, MPEG-2, MPEG4, MP4, MPG, AVI, WMV, MPEGPS, FLV, 3GPP, WebM, ProRes, CineForm, HEVC (H.265).*

Сваёй заяўкай удзельнік пацвярджае ўласнае аўтарства відэароліка і згоду з умовамі правядзення мерапрыемства. Заяўкі, аформленыя не ў адпаведнасці з патрабаваннямі і дасланыя несвоечасова, разглядацца не будуць.

Метадычную і тэхніка-тэхналагічную падтрымку мерапрыемства забяспечвае ўпраўленне дыстанцыйных адукацыйных паслуг Нацыянальнага інстытута адукацыі.

Кантактная інфармацыя:

220004, Рэспубліка Беларусь, г. Мінск, вул. Караля, д. 16, каб. 219;

тэлефоны: +375 17 200 51 27; +375 17 318 42 71;

e-mаil: adumetod@adu.by;

В. А. Ганчарык,

В. І. Міхалюк.

Дадатак

Заяўка

на ўдзел у адкрытай дыстанцыйнай паэтычнай акцыі

«Мая родная мова, ганаруся табой!»

|  |
| --- |
| **ІНФАРМАЦЫЯ ПРА ЎДЗЕЛЬНІКА**  |
| Прозвішча, імя, імя па бацьку (*цалкам*) |  |
| Кантактны тэлефон |  |
| Электронная пошта  |  |
| **ІНФАРМАЦЫЯ ПРА ЎСТАНОВУ АДУКАЦЫІ, ЯКУЮ ПРАДСТАЎЛЯЕ ЎДЗЕЛЬНІК**  |
| Поўная назва ўстановы адукацыі (у адпаведнасці са статутам) |  |
| Клас, у якім вучыцца ўдзельнік |  |
| **ІНФАРМАЦЫЯ ПРА МЕСЦА ПРАЦЫ (ДЛЯ ДАРОСЛЫХ УДЗЕЛЬНІКАЎ)** |
| Поўная назва месца працы |  |
| Пасада  |  |
| **ІНФАРМАЦЫЯ ПРА ВІДЭАРОЛІК** |
| Аўтар |  |
| Назва верша |  |

**Заўвага:** заяўка, аформленая не ў адпаведнасці з патрабаваннямі і дасланая несвоечасова, разглядацца не будзе.